മതസാമുദായിക സംഘടനാ യോഗം വിളിക്കില്ല, സമൂഹ മാധ്യമങ്ങളിലെ വ്യാജപ്രചരണത്തില് പൊലീസ് നടപടി: മുഖ്യമന്ത്രി സഭയില് തിരുവനന്തപുരം: സംസ്ഥാനത്ത് മതസാമുദായിക സംഘടനകളുടെ യോഗം വിളിക്കില്ലെന്ന് മുഖ്യമന്ത്രി പിണറായി വിജയന്. നിലവില് അത്തരം ഒരു യോഗം വിളിക്കേണ്ട ആവശ്യമില്ലെന്നും മുഖ്യമന്ത്രി Pinarayi vijayanനിയമസഭയെ kerala assembly അറിയിച്ചു. മതസൗഹാര്ദ്ദം തകര്ക്കുന്ന തരത്തിലുള്ള പ്രസ്താവനകള് വര്ദ്ധിച്ചു വരുന്നില്ല. സമൂഹ മാധ്യമങ്ങള് വഴി വ്യാജപ്രചരണം നടത്തുന്നവര്ക്കെതിരെ പോലീസ് നടപടിയെടുക്കുന്നുണ്ടെന്നും അദ്ദേഹം സഭയില് വിശദീകരിച്ചു. സി പി എം റിപ്പോര്ട്ടിനെ നിയമസഭയില് തള്ളിയ മുഖ്യമന്ത്രി, കാമ്ബസുകളില് പെണ്കുട്ടികളെ വര്ഗീയതയിലേക്ക് ആകര്ഷിക്കാന് ബോധപൂര്വ്വം ശ്രമം നടക്കുന്നതായി ശ്രദ്ധയില് പെട്ടിട്ടില്ലെന്നും വിശദീകരിച്ചു. ഇന്റലിജന്സ് മേധാവി ഇത് സംബന്ധിച്ച റിപ്പോര്ട്ടുകളൊന്നും സര്ക്കാരിന് നല്കിയിട്ടില്ല. പാലാ ബിഷപ്പിന്റെ പരാമര്ശവുമായി ബന്ധപ്പെട്ട് സര്വ കക്ഷിയോഗം വിളിക്കണമെന്ന ആവശ്യം യുഡിഎഫ് മുന്നോട്ട് വെച്ചിരുന്നു. എന്നാല് ഈ ആവശ്യം മുഖവിലക്ക് എടുക്കാതിരുന്ന സര്ക്കാര് നിയമസഭയിലും ആവശ്യം നിഷേധിക്കുകയായിരുന്നു. ഹരിതയില് സഭയില് പ്രതിപക്ഷ ബഹളം അതിനിടെ മുസ്ലിം ലീഡ് സംഘടനയായ ഹരിതയെ ചൊല്ലി നിയമസഭയില് പ്രതിപക്ഷ ബഹളം. ഹരിത വിഷയം ചോദ്യോത്തരവേളയില് ഭരണപക്ഷം ഉന്നയിച്ചതോടെയാണ് പ്രതിപക്ഷം പ്രതിഷേധിച്ചത്. ഹരിതയുമായി ബന്ധപ്പെട്ട ചോദ്യം റദ്ദാക്കണമെന്ന് പ്രതിപക്ഷ നേതാവ് വി ഡി സതീശന് ആവശ്യപ്പെട്ടു. രാഷ്ട്രീയ ആരോപണങ്ങളുള്ള ചോദ്യം വേണ്ടെന്നായിരുന്നു സതീശന്റെ നിലപാട്. എന്നാല് ചോദ്യം റദ്ദാക്കാനാകില്ലെന്ന് സ്പീക്കര് വ്യക്തമാക്കുകയായിരുന്നു.